[{"text_idx": "#000001", "text": "Disgrifiad o\u2019r llun, Chwaraeodd Alan Curtis dros 400 o gemau dros yr Elyrch, gan sgorio 110 o weithiau"}, {"text_idx": "#000002", "text": "Bydd un o hoelion wyth Clwb Pe\u0302l-droed Abertawe, Alan Curtis yn rhoi'r gorau i hyfforddi ar ddiwedd y tymor."}, {"text_idx": "#000003", "text": "Ond bydd Curtis - wnaeth droi'n 65 oed ddydd Mawrth - yn parhau i weithio o fewn y clwb fel llywydd anrhydeddus."}, {"text_idx": "#000005", "text": "Ers ymddeol o be\u0302l-droed proffesiynol mae wedi bod yn swyddog cymunedol, hyfforddwr ieuenctid, hyfforddwr ti\u0302m cyntaf, is-reolwr, rheolwr dros dro a phennaeth datblygu chwaraewyr ifanc gyda'r Elyrch."}, {"text_idx": "#000006", "text": "Yn wreiddiol o'r Rhondda, mae'n cael ei ystyried fel un o'r chwaraewyr gorau yn hanes Abertawe."}, {"text_idx": "#000007", "text": "\"Wedi dros 40 mlynedd o wasanaethu'r clwb, rwy'n teimlo bod yr amser yn iawn i gamu 'no\u0302l o'r dyletswyddau o ddydd i ddydd,\" meddai Curtis."}, {"text_idx": "#000008", "text": "Fe chwaraeodd dros 400 o gemau dros dri chyfnod gwahanol ar Gae'r Vetch, gan sgorio 110 go\u0302l."}, {"text_idx": "#000009", "text": "Enillodd 35 cap dros Gymru, ac fe weithiodd o fewn y ti\u0302m rheoli rhyngwladol am gyfnod."}, {"text_idx": "#000011", "text": "Penodi Curtis yn is-reolwr Abertawe"}, {"text_idx": "#000027", "text": "Ateb y Galw: Tegwen Morris"}]